जम्मू-कश्मीर के त्राल में आतंकियों ने बस अड्डे पर फेंका बम, तीन की मौत, मंत्री नईम बाल-बाल बचे  
मंत्री नईम बाल-बाल बचे, ड्राइवर घायल
आतंकवादियों ने ग्रेनेड से किया हमला
हमले में 8 सीआरपीएफ जवान और 2 पुलिसवाले घायल
गौरतलब है कि जम्मू-कश्मीर के मंत्री नईम अख्तर एक योजना का शुभारंभ करने पहुंचे हुए थे. इसके बाद आतंकियों ने ग्रेनेड से हमला कर दिया. हमले में सीआरपीएफ के छह जवान घायल हुए हैं. इससे पहले जम्मू-कश्मीर के रामबन जिले में अद्धसैनिक बल के एक शिविर में संदेहास्पद गोलीबारी में एसएसबी का एक जवान शहीद हो गया, जबकि एक अन्य घायल हो गया. रामबन के एसएसपी मोहन लाल ने बताया कि यह पता लगाया जा रहा है कि क्या यह आतंकी हमला था.  उन्होंने कहा, बुधवार शाम रामबन जिले की बनिहाल पट्टी में एसएसबी शिविर में संदेहास्पद परिस्थितियों में गोलीबारी हुई. गोलीबारी में एक सुरक्षाकर्मी की मौत हो गई, जबकि एक अन्य घायल हो गया. एसएसबी को इस इलाके में रेलवे की एक सुरंग निर्माण के काम में लगी निर्माण कंपनी की सुरक्षा में लगाया गया है. 
(इनपुट्स भाषा)